કોચીન રાજ્યના મુખ્ય શહેર એર્નાકુલમથી સ્વામીજી દક્ષિણે ત્રિવેન્દ્રમ ગયા. ત્યારે ત્રિવેન્દ્રમ ત્રાવણકોર રાજ્યનું મુખ્ય શહેર હતું. ત્યાં એ ૧૮૯૨ના ડિસેમ્બરની ૧૩મીએ પહોંચ્યા હતા. ત્યાં એ પ્રોફેસર સુંદરરામ ઐયરના અતિથિ બન્યા હતા. પોતાનાં સંસ્મરણોમાં એ પ્રોફેસર લખે છે : ‘માનવ ચિત્ત ભૌતિક બંધનમાં હોય ત્યારે, એ ચિત્તના મૂક ગુહ્ય કાર્યને સમજીને, એની આઘ્યાત્મિક ઇચ્છાઓ પર વિજય મેળવીને, એક જ અસ્તિત્વનો સાક્ષાત્કાર કરીને, બાકીના સર્વ પદાર્થોને એના મર્યાદિત આવિષ્કાર રૂપ સમજવાનું કાર્ય માત્ર ધર્મ - અને ભારતીય ઋષિમુનિઓનો ધર્મ - જ કરી શકે છે.’